KLASA:333-01/24-01/03

URBROJ: 2196-3-02-24-2

Otok, 11. ožujka 2024. godine

Temeljem članka 6. Pravilnika o jednostavnoj nabavi (Službeni vjesnik Grada Otoka broj 2/22) i članka 39. Statuta Grada Otoka (Službeni vjesnik Vukovarsko-srijemske županije 14/09, 4/13, 6/18 i Službeni vjesnik Grada Otoka 02/20, 02/21 i 03/21-pročišćeni tekst), Gradonačelnik grada Otoka objavljuje

**POZIV NA DOSTAVU PONUDA**

**za izgradnju javne rasvjete u ulici Kneza Višeslava i Tina Ujevića**

**JEN 04/2024**

**1. Podaci o naručitelju**

GRAD OTOK

Trg kralja Tomislava 6/A, 32252 Otok

OIB: 70233583656

Sukladno članku 80. ZJN 120/16 i 144/22., a vezano uz odredbe članaka 76 . i 77. ZJN. i sprječavanje sukoba interesa, Naručitelj ne smije sklapati ugovore o javnoj nabavi kao ni okvirne sporazume sa sljedećim gospodarskim subjektima (u svojstvu ponuditelja, člana zajednice i podugovaratelja):

- Otočka razvojna agencija, Trg kralja Tomislava 6/A, Otok, OIB: 58318175329

- Ustanova Virovi, Trg kralja Tomislava 6/A, Otok: OIB:67411502718

Telefon: 032/373-351

Telefaks: 032/394-122

e-mail: [javnanabavaotok@gmail.com](mailto:javnanabavaotok@gmail.com)

**2. O predmetu nabave**

***2.1. Opis predmeta nabave i tehničke specifikacije:***

Predmet nabave su radovi na izgradnji javne rasvjete u ulici Kneza Višeslava i Tina Ujevića k.č.br. 3639, 3565/2 i 4364 u k.o. Otok sukladno troškovniku koji je sastavni dio ovog Poziva.

Tehnička specifikacija predmeta nabave nalazi se u Troškovniku.

Radovi na izgradnji javne rasvjete izvode su sukladno Glavnom projektu zajedničke oznake 29/23 -Elektrotehnički projekt oznake E -29/23 i Građevinski projekt oznake 952/23 te građevinskom dozvolom.

Ponuditelji mogu dobiti uvid u projekt svakog radnog dana od 09:00 - 14:00 sati, u prostorijama Grada Otoka, Trg kralja Tomislava 6a, Otok, uz prethodnu najavu

***2.2. CPV oznaka***: 45316000

***2.3. Evidencijski broj***: JEN 04/2024

***2.4. Procijenjena vrijednost***:46.000,00 EUR bez PDV-a

**3. Vrsta postupka**:

Naručitelj provodi postupak jednostavne nabave pozivom na dostavu ponuda od najmanje tri gospodarska subjekta, sukladno Pravilnika o jednostavnoj nabavi ("Službeni vjesnik" Vukovarsko - srijemske Županije broj 2/19). Poziv na dostavu ponuda upućuje se na način koji omogućuje dokazivanje da je isti zaprimljen od strane gospodarskog subjekta (dostavnica, povratnica, izvješće o uspješnom slanju telefaksom, potvrda e-mail).

**4. Kriterij za odabir:**: **ekonomski najpovoljnija ponuda**.

Najpovoljnijom ponudom smatrati će se ponuda s najvećim brojem ostvarenih bodova utvrđenim prema sljedećim kriterijima i njihovim razmjernim vrijednostima.

Primjenjivat će se relativni model ocjene ponuda tako što se svakom kriteriju dodjeljuje maksimalni broj bodova (zaokruženo na dvije decimale) prema njegovom relativnom značaju kako slijedi:

|  |  |  |  |
| --- | --- | --- | --- |
| Red.  br. | **Kriterij** | **Udio** | **Max. broj**  **bodova** |
| 1. | Cijena ponude sa PDV-om | 90% | 90 |
| 2. | Jamstveni rok za otklanjanje nedostataka | 10% | 10 |

Formula po kojoj se izračunava ekonomski najpovoljnija ponuda je:

**UBB = C + JR**

**UBB**= ukupan broj bodova

**C** = broj bodova koji je ponuda dobila za ponuđenu cijenu

**JR** = broj bodova koji je ponuda dobila za ponuđeni jamstveni rok

**Cijena:**

Maksimalan broj bodova koji ponuditelj može ostvariti u okviru ovog kriterija je **90 bodova**.

Ponude se boduju ovisno o ponudbenoj cijeni na način da prihvatljiva ponuda s najnižom cijenom dobiva 90 bodova, a svaka druga ponuda razmjerno niži broj bodova prema slijedećoj formuli:

cijena ponude sa najnižom cijenom

broj bodova za ponuđenu cijenu (C) = ---------------------------------------------------------------- x 90

cijena ponude koja se ocjenjuje

Obzirom da naručitelj ne može korisitit parvo na pretporez, uspoređivat će se cijena ponude sa PDV-om, sukladno članku 294. Stavak 2. ZJN 2022

**Jamstveni rok za otklanjanje nedostataka:**

Maksimalan broj bodova koji ponuditelj može ostvariti u okviru ovog kriterija je **10 bodova**.

Minimalno trajanje jamstvenog roka za otklanjanje nedostataka je **24 mjeseca od dana uredno izvršene primopredaje radova.**

Bodovi za jamstveni rok dodjeljivat će se u skladu sa sljedećom skalom bodova:

|  |  |
| --- | --- |
| **Trajanje jamstvenog roka** | Broj bodova koji se dodjeljuje: |
| **24 mjeseca** | **0 bodova** |
| **25 - 30 mjeseci** | **2 boda** |
| **31 - 36 mjeseci** | **5 bodova** |
| **37 – 42 mjeseca** | **6 bodova** |
| **43 - 47mjeseci** | **8 bodova** |
| **48 i više** | **10 bodova** |

**Jamstveni rok određuje ponuditelj izjavom o jamstvenom roku koja je sastavni je dio ponude (Obrazac VII.). Ukoliko ponuditelj ne dostavi izjavu o jamstvenom roku smatrat će se da nudi jamstveni rok u trajanju 24 mjeseca.**

Ponuđeni jamstveni rok upisat će se u ugovor o izvođenju radova.

Svaki od kriterija (cijena ponude i jamstveni rok za otklanjanje nedostataka) ocjenjuje se zasebno sukladno naprijed navedenim zahtjevima, a zbroj bodova dobiven kroz svaki od kriterija određuje ukupan broj bodova ponude. Maksimalan broj bodova koji ponuda može ostvariti je 100 bodova. Najpovoljnija je ona ponuda čiji je ukupni broj bodova najveći odnosno najbliži 100.

U slučaju da su dvije ili više ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.

**5. Mjesto izvršenja:** Grad Otok

**6. Mogućnost nuđenja**: Nudi se cjelokupan predmet nabave. Nije dozvoljeno nuđenje po grupama.

**7. Ponuda uz potpisan i ovjeren obrazac ponude mora sadržavati sljedeću dokumentaciju**:

***7.1. Dokaze da nema razloga za isključenje:***

**- Potvrda porezne uprave ili drugog nadležnog tijela** u državi poslovnog nastana gospodarskog subjekta kojom se dokazuje da ne postoje osnove za isključenje, koja ne smije biti starija od 30 dana računajući od dana slanja Poziva na dostavu ponuda.

*Naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:*

*1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili*

*2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.*

*Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.*

- **Izjava o nekažnjavanju** koja se nalazi u prilogu Poziva. Izjavu daje osoba po zakonu ovlaštena za zastupanje gospodarskog subjekta i ne smije biti starija računajući od dana slanja poziva na dostavu ponuda.

- **Potvrda Grada Otoka o nepostojanju dugovanja.**

Ponuditelj koji ima dospjelih nepodmirenih obveza prema Gradu Otoku biti će isključen iz postupka.

Potvrda Grada Otoka o nepostojanju dugovanja ne smije biti starija od dana slanja Poziv na dostavu ponude te je ponuditelj dužan zatražiti ju najkasnije 24 sata prije isteka roka za dostavu ponude, kako bi se ista mogla izdati u zadanom roku za dostavu ponude.

*Naručitelj će isključiti ponuditelja ako je dostavio lažne podatke pri dostavi traženih dokumenata. (U slučaju zajednice ponuditelja okolnosti iz točke 7.1 utvrđuju se za svakog člana zajednice pojedinačno.)*

***7.2. Dokazi pravne i poslovne sposobnosti***

- **Isprava o upisu u poslovni, sudski (trgovački), strukovni, obrtni ili drugi odgovarajući registar ili potvrda kojom** se dokazuje da je ponuditelj registriran za obavljanje djelatnosti koja je predmet ovog natječaja koja ne smije biti starija od dana početka slanja poziva na dostavu ponude.

*(U slučaju zajednice ponuditelja, svi članovi zajednice obvezni su pojedinačno dokazati navedenu sposobnost).*

***7.3. Dokazi tehničke i stručne sposobnosti***

**-Tehnički stručnjaci koji će sudjelovati u izvršenju ugovora**

Ponuditelj je dužan dostaviti dokaza o angažiranim tehničkim stručnjacima koji će sudjelovati u izvršenju ugovora, kako slijedi:

Gospodarski subjekt mora raspolagati sa minimalno 2 (dva) tehnička stručnjaka i to:

- Stručnjak 1 - ovlašteni voditelj građevinskih radova – građevinske ili arhitektonske struke

- Stručnjak 2 - ovlašteni voditelj radova na elektroinstalacijama – elektrotehničke struke.

a koji ispunjavaju uvjete iz Zakona o poslovima i djelatnostima prostornog uređenja i gradnje.

Jednog od navedenih stručnjaka odabrani ponuditelj može imenovati voditeljem građenja.

Za svakog gore navedenog tehničkog stručnjaka odabrani ponuditelj je obvezan dostaviti dokaz o ovlaštenju (potvrdu o upisu u Imenik ovlaštenih voditelja građenja/radova kako je propisano Zakonom o poslovima i djelatnostima prostornog uređenja i gradnje ovisno o tome radi li se o domaćoj ili stranoj pravnoj osobi).

*(U slučaju zajednice ponuditelja, svi članovi zajednice obvezni su pojedinačno dokazati navedenu sposobnost).*

***7.4. Izvorni troškovnik***

Troškovnik čini sastavni dio i nalazi se u prilogu Poziva na dostavu ponuda.

Ponuditelj je dužan ispuniti sve stavke iz Troškovnika na način kako je utvrđeno u Troškovniku.Ponuditelj ne smije mijenjati opis predmeta nabave navedene u Troškovniku kao niti dopisivati stupce niti na bilo koji način mijenjati sadržaj Troškovnika. Ako ponuditelj promijeni tekst ili količine navedene u obrascu troškovnika, smatrat će se da je takav troškovnik nepotpun i nevažeći te će ponuda biti odbijena. Ponuditelj mora ispuniti sve tražene stavke opisane u troškovniku. Jedinične cijene svake stavke troškovnika i ukupna cijena, izražene u EUR, moraju biti zaokružene na dvije decimale.. Prilikom ispunjavanja troškovnika ponuditelji trebaju popuniti sljedeće stupce: jedinična cijena i stopu PDV-a (stupci označeni bijelom bojom). Ostale stavke se automatski popunjavaju.

Troškovnik treba biti potpisan i ovjeren od strane ponuditelja.

**8. Jamstva**

***8.1. Jamstvo za uredno izvršenje obveza iz ugovora*** u obliku izjave ponuditelja da će u slučaju odabira njegove ponude a kod zaključivanja ugovora dostaviti bianco zadužnicu ovjerenu od javnog bilježnika u iznosu 10% od ukupne vrijednosti ugovora (s PDV-om) kao jamstvo za uredno ispunjenje ugovora.(Obrazac VI.)

***8.2.Jamstvo za otklanjanje nedostataka u jamstvenom roku* za slučaj da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete:**

Odabrani ponuditelj obvezan je prilikom primopredaje radova dostaviti Naručitelju jamstvo za otklanjanje nedostataka u jamstvenom roku u obliku zadužnice/bjanko zadužnice izdane u korist Naručitelja na iznos 10% od ukupne konačne vrijednosti svih izvedenih radova bez poreza na dodanu vrijednost. Jamstvo se predaje Naručitelju na rok od minimalno 12 mjeseca, odnosno duže - sukladno roku koji je naveden u ponudi odabranog ponuditelja. Iznimno od prethodno propisanog jamstva za otklanjanje nedostataka u jamstvenom roku, odabrani ponuditelj može Naručitelju uplatiti novčani polog.

Ako odabrani ponuditelj, to jest izvođač u navedenom roku ne dostavi jamstvo za otklanjanje nedostataka u jamstvenom roku, Naručitelj će naplatiti jamstvo za uredno ispunjenje ugovora, te pridržava pravo na trenutni i jednostrani raskid ugovora sa svim posljedicama koje iz toga proizlaze za odabranog ponuditelja.

*Umjesto prethodno navedenog jamstva, Ponuditelj može dati jamstvo u vidu novčanog pologa u traženom iznosu a koji se uplaćuje na žiro račun Grada Otoka kod Erste banke broj* ***HR4224020061853500007 – model 68, poziv na broj 7706 – OIB uplatitelja.***

*Dokaz o uplati novčanog pologa ponuditelji su dužni priložiti u ponudi.*

**9. Zajednica ponuditelja**– **dopuštena**

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu.

Odgovornost ponuditelja iz zajednice je solidarna.

Zajednica ponuditelja se dokazuje Izjavom o zajedničkoj ponudi (obrazac II.) u kojoj će biti slijedeći podaci:

- Naziv (tvrtka) nositelja ponude, adresa, OIB te ime i stručna sprema stručne osobe odgovorne za izvršenje posla.

- Izričito navesti suglasnost ostalih natjecatelja u zajedničkoj ponudi s imenovanjem nositelja ponude.

- Naziv (tvrtka), adresa, OIB te ime i stručna sprema osobe odgovorne za izvršenje posla kod drugog i ostalih natjecatelja u zajedničkoj ponudi.

- Za svakog člana zajednice ponuditelja navesti koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice

- Izjavu moraju potpisati odgovorne osobe svakog natjecatelja u zajedničkoj ponudi s napisanim imenom, prezimenom i nazivom funkcije.

Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije.

**10. Ponuda s podizvoditeljem**

Ukoliko gospodarski subjekt namjerava dio ugovora o javnoj nabavi dati u podugovor jednom ili više podizvoditelja, tada u ponudi mora ispuniti obrazac III. i navesti sljedeće podatke:

– naziv ili tvrtku, sjedište, OIB i broj računa podizvoditelja,

- predmet, količinu, vrijednost podugovora i dio ugovora o javnoj nabavi koji se daje u podugovor. Ako se dio ugovora o javnoj nabavi daje u podugovor, tada za radove, robu ili usluge koje će izvesti, isporučiti ili pružiti podizvoditelj naručitelj neposredno plaća podizvoditelju.

Sudjelovanje podizvoditelja ne utječe na odgovornost ponuditelja za izvršenje ugovora o javnoj nabavi.

**11. Alternativne ponude – nisu dopuštene**

**12. Količina nabave i obračun**:

Vrsta i količina radova upisane su u troškovniku koji je sastavni dio ovog poziva.

**13. Izmjene i objašnjenja dokumentacije:**

Ako naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na isti način kao i osnovnu dokumentaciju. Ponuditelji mogu za vrijeme roka za dostavu ponuda zahtijevati objašnjenja vezana za dokumentaciju Sva pitanja se postavljaju isključivo putem e-pošte: javnanabavaotok@gmail.com

**14. Izrada ponude**

Ponuda mora sadržavati:

1. Popunjen, potpisan i ovjeren ponudbeni list
2. Popunjen troškovnik
3. Dokumente kojima ponuditelj dokazuje da ne postoje razlozi isključenja
4. Dokazi pravne i poslovne sposobnosti
5. Dokazi stručne i tehničke sosobnosti
6. Izjava ponuditelja za dostavu jamstva za uredno izvršenje ugovora
7. Izjava ponuditelja o jamstvenom roku

Ponuda se daje na izvornom obrascu.

Ponuda se uvezuje na način da se onemogući naknadno vađenje ili umetanje listova na način da čini cjelinu.

U ponudi svaka stranica mora biti označena svojim rednim brojem kroz ukupan broj stranica.

Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.

Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ponude se pišu neizbrisivom tintom. Ponuditelj ne smije mijenjati, brisati ili dopisivati izvorni obrazac, specifikaciju i ostale dokumente osim ispravka vlastitog upisa teksta ili brojke.

Ispravke u ponudi uraditi tako da se prekriži pogrešan upis i na pogodnom mjestu upiše ispravan podatak. Ispravci moraju uz navod datuma ispravka biti potvrđeni potpisom i pečatom ponuditelja.

**15. Dostava i otvaranje ponuda**

Ponude se dostavljaju na adresu: Grad Otok, Trg kralja Tomislava 6/a, 32252 Otok, u zatvorenoj omotnici s naznakom „Izgradnja javne rasvjete u ulici Kneza Višeslava i Tina Ujevića -NE OTVARAJ“

Rok za predaju ponuda: 19. ožujka 2024. godine do 12:00 sati

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni.

Ponude dostavljene nakon isteka roka za dostavu ponuda neće se razmatrati.

U slučaju odustajanja prije otvaranja, ponuditelju će, na njegov pismeni zahtjev, ponuda biti vraćena. Javno otvaranje ponuda održat će se u prostorijama Grada Otoka 19. ožujka 2024. godine s početkom u 12:00 sati. Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo ovlašteni predstavnici javnog naručitelja i ovlašteni predstavnici ponuditelja.

**16. Rok valjanosti ponude**: 90 dana od dana otvaranja ponuda.

**17. Ponude se predaju na hrvatskom jeziku i latiničnom pismu.**

**18. Odluka o odabiru**

Odluku o odabiru najpovoljnijeg ponuditelja donosi Gradonačelnik Grada Otoka u roku 30 dana od isteka roka za dostavu ponuda.

**19. Zaključenje ugovora**

Dostavom Odluke o odabiru najpovoljnije ponude svim ponuditeljima stječu se uvjeti za sklapanje ugovora o nabavi.

Odabrani Ponuditelj obvezan je bez odlaganja pristupiti zaključenju ugovora na prvi poziv Naručitelja.

U slučaju da odabrani gospodarski subjekt iz bilo kojeg razloga ne zaključi ugovor, gradonačelnik je ovlašten zaključiti ugovor sa slijedećim najpovoljnijim ponuditeljem.

**20. Rokovi izvršenja ugovora**:

Rok izvršenja je 90 dana od potpisivanja ugovora.

**21. Sadržaj cijene i promjena cijene nabave:**

Cijena ponude izražava se u eurima. Cijena ponude izražava se za cjelokupan predmet nabave. U cijenu je uključena vrijednost radova u sjedištu naručitelja. U cijenu ponude bez porezana dodanu vrijednost uračunati su svi troškovi i popusti. Jedinične cijene ne mogu se mijenjati.

**22.Uvjeti plaćanja**:

Plaćanje se vrši temeljem ispostavljenog e-računa/privremene ili okončane situacije ovjerene od strane nadzornog tijela u roku od 30 dana od dana zaprimanja i ovjere računa o izvršenim radovima od strane ovlaštene osobe naručitelja

Dostavom Ponude smatra se da je Ponuditelj upoznat i prihvaća sve uvjete određene ovim Pozivom.

GRADONAČELNIK

Josip Šarić, dipl.ing.

Prilozi:

1. Obrazac Ponude
2. Izjava o zajedničkoj ponudi
3. Podaci o podizvoditelju
4. Izjava o nekažnjavanju
5. Troškovnik
6. Izjava o davanju jamstva
7. Izjava o jamstvenom roku